Viborger Samler, 1807-09-24
Indenlandske Tidender. For at forstaae ret den engelske Diævlemaade at føre Krig paa og det grueligste Bombardement man i Historien har hørt, anføres her et Øjevidnes Fortælling og Kiøbenhavns Bombardement. "Den skrækkelige Virkning, som Engelskmændenes Bombardement havde paa Hovedstaden, vil først kunne forstaaes, naar man bliver bekjendt med de gyselige Mordredskaber, af hvilke de betjente sig ved denne Leilighed; det anmærkes derfore, at de ikke allene kastede Bomber paa 250 og 150 Pd. Vægt og Granater ind i Kiøbenhavn; men desuden ogsaa en utallig Mængde Brandkugler og Jldraketter. Et Bomber af saadan Tyngde, naar de falde fra en overordentlig Høide, maae sønderknuse alt, hvad de træffe paa, begribes let og man saae under Bombardementet ogsaa de sørgeligste Beviser derpaa; de sloge igjennem 4 Etager med en saadan Kraft, at de endnu begrove sig selv i Kielderne og i deres Fart underveis knækkede de sværeste spanske Bielker som Svovelstikker. Dog vare de ikke nær saa farlige som ødelæggende, fordi man lettelig kunde slukke den Jld der fandtes paa det Sted, hvor de vare sprungne. Langt større Skade derimod anrettede Brandkugler ne og Jldraketterne. De første vare ligesom Bomberne hule indvendig. Nogle af dem havde 4 a 6 Huller, der vare løselig tilklinede enten med Harpix eller Beeg, naar derfore Explosionen af Krudtet skeedte og antændte de brændbare Materier indenfor, aabnede disse Huller sig og Jlden sprudede ud af dem, uden at den egentlige Skal sprængtes. Andre vare skildte ad i Midten og kun løselig sammenføjede, saa at de ved Explosionen aabnede sig i 2 Stykker, af hvilke ethvert kastede Jld fra sig. Allesammen vare de forsynede med 4 skarpe Kroge, hvormed de hagede sig fast paa saadanne Steder, hvor man ikke lettelig kunde komme til at slukke, hvilket foraarsagede, at Frue Taarn kom i Brand. Jldraketternes egentlige Indretning kunde man ikke saa nøie opdage, fordi det kuns var Kapselen deraf, som man fandt, efterat dens Jndhold var udtømmet. Denne Kapsel var et Blikrør omtrent 3 Qvarteer, langt og af 3 a 4 Tommers Tvermaal, der var paa samme ligesom paa Bomberne anbragt en Lunte, der tændte Krudtkammeret og uddrev fyldingen, der, foruden de almindelige ildfængende Ting, ogsaa skal have bestaaet af en flydende Materie, der ligesom en Lavastrøm antændte alt hvad den berørte og var overmaade vanskelig at slukke. Desuden skjøde ogsaa Engelskmændene med gloende Kanonkugler i Bue, af hvilke nogle endog naaede til Kristianshavn, hvor der og faldt en enkelt Bombe ved Børnehuus kirken. Betænker man nu, at alle disse Drabsting udsendtes fra alle Kanter i største Mængde, saa vil man vist ikke undre sig over, at de virksomste og kiekkeste Bestræbelser af Brandvæsenet tilsidst bleve frugtesløse og Jlden fik saadan Overmagt, at intet kunde standse den, førend den havde ødelagt saa betydelig en Deel af Staden og gjort saa mange Familier huusvilde og højst elendige. Var det end muligt, at endogsaa den meest levende Fantasie kunde skabe sig alle de gyselige Scener dette Bombardement fremstillede og den Nød og Jammer det udbredte, Ol da vilde Medlidenhed og Menneske kjerlighed sikkert aabne baade Hjerter og gavmilde Hænder til saamange undsigelig ulykkelige Menneskers Hielp og Understøttelse.